שוק הפשפשים למען נויה: תפוז בלוגים-דנדושה
שוק הפשפשים למען נויה
02/08/2009 01:28:39
עדכון : המכירה הסתיימה, הכורסא נמכרה ב- 1200 ש"ח,
הצעתה של שרה
הי ,שוב חוזרת עם פרוייקט שיפוץ - תרומה חדש, הפעם הרהיט הוא כורסא.
מהו פרוייקט שוק הפשפשים? הסבר מלא על הפרוייקט ניתן לקרוא כאן.
הפעם מצאתי בשוק כורסא ישנה ללא ריפוד שאהבתי בה את פיתוחי העץ בצדדים - הכורסא עלתה לי 80 ש"ח לאחר מו"מ.
אז דבר ראשון ניגשתי לשיפצור העץ עצמו, אחרי ניקוי, שיוף ושוב ניקוי,
צבעתי בצבע יסוד - העץ היה מצופה בלכה ולכן יכולתי לבחור בן צביעה בצבע על בסיס שמן - דבר השנוא עלי במיוחד כשמדובר ברהיטים או צביעה ביסוד ואח"כ בצבע על בסיס מים - בחרתי באופציה השניה.
בחירת הגוון - ראוי לציין כי התלבטתי רבות בנושא ונסעתי פעמיים לחנות בשביל זה, בסוף החלטתי על תכלת - אפור בהיר, בכלל לאחורנה יש כנראה טרנד צביעת רהיטים בתכלת - נתנאלה ואלין צבעו לאחרונה רהיטים שהפכו למקסימים בזכות צביעה בתכלת... לאחר צביעה בגוון הנבחר שייפתי קלות בפינות
כעת ניגשתי לריפוד,קניתי בד בצבע אופוויט 100% כותנה - שעלה 40 ש"ח ל 2 מטר , פירקתי את ריבוע העץ שהיה על המושב עם בד ריפוד ישן וקרוע, הוצאתי את הבד וציפיתי אותו בבד הכותנה עם אקדח סיכות.
קניתי אצל רפד 2 ריבועי ספוג כחול איכותי וקשיח - לכרית ישיבה וכרית גב לפי מידות הכורסא - עלו יחד 80 ש"ח, וציפיתי אותם באקרילן במטר רץ
לגבי ציפוי הכריות, גזרתי את הבד לפי מידות המילוי, היה לי ברור שאני רוצה משהו שמשלב ריקמה, אז התחלתי לחפש באינטרנט דוגמא לריקמה, אחרי חיפוש קצר איבדתי סבלנות והחלטתי שלצייר פרחים אני מסוגלת בלי דוגמא, וציירתי עם עיפרון על הבד (בד"כ מציירים עם טוש מתנדף או נייר מיוחד שמעביר את הדוגמא לבד - אני לא אוהבת את 2 השיטות...), בחרתי את הצבעים של החוטים - ויאללה לעבודה... אני חייבת להגיד שזה הרבה- הרבה- הרבה- הרבה עבודה - אבל כייפית , ממש סוג של מדיטציה...
רקמתי ורקמתי מ- 10 בלילה עד 3 לפנות בוקר... ועוד כמה שעות פה ושם.
על הכרית ישיבה רקמתי פרחים קטנים פזורים , ועל הכרית משענת - זר פרחים גדול ומרכזי
שלב אחרון - תפירת הכריות - חשוב לציין שהבדים נשלפים וניתנים לכביסה.
והנה הכורסא לפניכם:
והחשבון:
כורסא - 80 ש"ח
כריות - 80 ש"ח
בד - 40 ש"ח
צבע , יסוד ואקרילן כ - 40 ש"ח
סה"כ : 240 ש"ח
אם כך הסכום ההתחלתי של המכירה הוא 340 ש"ח
והסכום הנוכחי של המכירה הפומבית הוא 1200 ש"ח (הסכום יעודכן לפי הצורך)
הכורסא יכולה להתאים כמובן לסלון אבל תיהיה מקסימה גם בחדר שינה, למי שיש מעט מקום , ותוכל לשדרג כל פינה בבית... מקווה שאתם אוהבים.
ולטובת מי שלא קרא את הפוסט הכללי , אז את
ההצעות שולחים אלי במסרים או למייל danaisr76@gmail.com
ואת הכורסא ניתן לראות בחנות נקודה בכפר בעשרת. המכירה מסתיימת ב - 17/8/09
והכי חשוב - התרומה תינתן לנויה דובגניק בת ה- 3 - ילדה יפיהפיה לאם חד הורית. נויה חלתה בסרטן בראש שהתפשט לגזע המח וכעת היא עיוורת בעין שמאל ויש איום לעיוורן כללי . ואם תרצו לתרום לה ללא קשר למכירה תוכלו לעשות זאת באתר של חברים לרפואה. גם תוכלו לראות את הסירטון המרגש הזה, וגם להשתתף בערב התרמה שיתקים מחר 2/8/09
בבקשה תפיצו לכל מי שזה עשוי לעניין אותו
רק בריאות... דנה.